Baphuon
<s>Baphuon (kmerski za "Ptica koja štiti pod svoje krilo") je kmerski piramidalni troterasasti hram u Angkoru, Kambodža.</s><s>Izgradio ga je kralj Udayadityavarman II. (v. 1050.-66.) kao hinduistički hram posvećen Šivi, a nalazi se s južne strane kraljevske palače u gradu Angkor Thomu.</s>

<s>Hram ima promjer 120 metara (u pravcu istok-zapad), sa 100 metara (u pravcu sjever-jug), a sama njegova baza je visoka 34 metra, dok je nekad s tornjem bio visok oko 50 m. Njegove terase s tornjevima na kutovima su toliko impresionirale kineskog cara Timur Kana kada je posjetio Angkor 1296/97. godine da ga je opisao kao:</s>

<s>Koncem 15. vijeka pretvoren je u budistički hram s 9 metara visokom i 70 metara dugom skulpturom "Ležećeg Bude" koja je smještena na zapadnom dijelu druge terase, zbog čega se moralo srušiti 8 metara središnjeg tornja, koji je do danas ostao krnji.</s><s>Kako je hram bio izgrađen na osnovi napunjenoj pijeskom, vjekovima je bio nestabilan i njegovi veliki dijelovi su se već bili srušili u vrijeme kada je postavljen veliki Buda.</s>

<s>Do 20. vijeka hram se uvelike srušio, a obnova 1960-ih se susrela s mmnogo problema koji su kulminirali kada su Kambodžu preuzeli Crveni Kmeri, kada se izgubio arhiv sa zabilješkama otkuda potječe koji kamen.</s><s>Zbog toga su hram nazvali "Najveća 3D slagalica na svijetu".</s><s>Od 1992. godine, Baphuon je, kao dio Angkora, na popisu svjetske baštine UNESCO-a.</s>

<s>Ponovnu obnovu su započeli francuski arheolozi 1995. godine, otkad je ovaj lokalitet zatvoren za javnost.</s><s>Od novembra 2010. godine pristup je djelimično dozvoljen, ali ne i na središnju građevinu.</s><s>U aprilu 2011. godine njegova obnova je završena i prvi koji su ga posjetili bili su kralj Kambodže, Norodom Sihamoni i francuski premijer Francois Fillon prilikom njegove inauguracije 3. 7. 2011. godine.</s>

<s>Izvori</s>

<s>Michael Freeman i Claude Jacques, Ancient Angkor, River Books, Bangkok, 1999., .</s>

<s>Vanjske veze</s>

<s>BBC,  Cambodia completes Angkor temple renovation "puzzle", 3. 7. 2011.</s><s>Angkor-Guide.com — Baphuon na "the Monuments of the Angkor Group" 
 Baphuon, galerija fotografija</s>

<s>Hinduistički hramovi u Kambodži
Budistički hramovi
Kmersko Carstvo
Svjetska baština u Kambodži</s>

